990-120-012 ISO 05 X&Y Europe Retainer and Seal Kit Buna-N - Cartridge - Seal Kits - Hydraulic Valves Cartridge
You're reviewing: 990-120-012 ISO 05 X&Y Europe Retainer and Seal Kit Buna-N Athletic Works ยกน้ำหนักถุงมือ Neoprene ยกน้ำหนักถุงมือ Finger ยกน้ำหนักถุงมือ Custom น้ำหนักยก - Buy Custom น้ำหนัก Lifting Straps Athletic Works ยกน้ำหนักถุงมือ Neoprene ยกน้ำหนักถุงมือ Finger ยกน้ำหนักถุงมือ Custom ยกน้ำหนักถุงมือ,Neoprene ยกน้ำหนักถุงมือ Finger ยกน้ำหนักถุงมือ Custom ยกน้ำหนักถุงมือ Product on Alibaba.com
baby step 5 baby step 6 baby step 2
aquatic exercise baby step แปล baby step 7
baby step 4 baby step 3 7 ขั้นตอน Februarie | 2013 | jimi le roux
Stand Against the Wind – Erwin McManus (2006, Nashville: Countryman)
Ek het vir Erwin McManus ontmoet by Mosaiek. Hy is ‘n bekende in die Emergent Kerk-beweging (alhoewel almal nou wegstaan van daardie naam). Ek het van hom gehou. Ek hou van die emergent-ding, dis min of meer die roete waarin die kerk moet beweeg, dis trouens die enigste ouens wat regtig erns maak met die toekoms van die kerk. In elk geval, hierdie boekie is ‘n samevatting van sy boek Uprising: a Revolution of the Soul. Dis ‘n soort van geskenkboekie, bedtafelboekie – elke bladsy is kleurvol en die lettertipe is kunserig. Dit asof elke hoofstuk ‘n preek is oor die tema, maar erg opgesom. Dit lees nou soos ‘n boek van spreuke – elke sin ‘n spreuk. Amper soos in: “Die Wysheid van McManus”. Daar was niks inhoudelik wat regtig vir my baie nuut of wow was nie, dis maar wat tans in emergent kringe geleer word oor die mens se doel, die sondeprobleem, nederigheid, dankbaarheid, volharding, integriteit, belonging, becoming, moed, liefde, diens – ‘n soort van post-moderne oorsig oor die geestelike pad. Maar dis goed – ek sal dit vir my kinders gee om te lees. Ek het daarvan gehou om weer die volgende raak te lees, en sommige daarvan gaan na my journaal, ja verseker:
God in his nature is humble (p32) – pragtige waarheid: die optrede van die AL-magtige in die persoon van Jesus Christus en die gebeure van die kruis getuig van die grootste nederigheid wat bestaan (Jesus het dit mos self gesê – maar McManus trek dit deur na God toe (en ek stem saam, want God is Christlike);
The goal is not to have less, but to give more (p39) – ‘n oulike reframe op die prosperity-gedagte. Dis nie dat God ONS ryk wil maak nie, maar dat God ons as instrumente wil gebruik om ander te seën (en dis die groot rykdom en blessing);
Oor bitterheid en vergiffenis (p41) – Bitterheid is ‘n poging om beheer te hou oor die smartlike situasie, maar word net ‘n tronk vir jouself. Vergiffenis ontvang vergiffenis (van God) en gee vergiffenis. To receive the grace of God and yet treat others ungraciously is an act of wickedness. Dankbaarheid maak hoop moontlik. Hoop is iets wat in die toekoms bestaan. Waar hoop in die verlede geanker word, is wanhoop ons voorland (baie mense hoop die verlede kom terug). Verbitterde mense kan soms nie die verlede loslaat en verruil vir ‘n ander toekoms nie;
Sin fills a vacuum that Is not supposed to be empty (p49) – Sonde is wat gebeur as ons lewens nie doel of rigting het nie. As God se wil ons lewe vul, word sonde uitgedruk. Ja, ek hou daarvan – sonde is natuurlik ook meer as dit;
Faith is not always a way out of crises (p54) – ons wil deur geloof uit krisis-situasies kom . Geloof stel ons eeder in staat om te volhard;
If we are broken, there’s never enough (p71) – een rede vir ons selfgesentreerdheid is ons gebrokenheid. Gebroke mense kan nie op ander fokus nie. Verbruikerisme is ‘n poging om daardie leegheid te vul, maar uiteindelik bly ons leeg. Daarom moet daar eers heling beleef word;
You are never closer to the kingdom of God than when relationships are your priority (p77) – Die koninkryk het baie met verhoudings (=liefde) te doen. The more completely we love, the more complete loves makes us;
Suffering is not a virtue, it’s a reality (p84) – You are not to pursue suffering, suffering certainly will find you. Nogtans kan ons in lyding DIE GROOTSTE VREUGDE beleef, want ons kan God vind in ons lyding. Heb 12:2;
We often ask for God’s power to accomplish our small dreams; instead we should cry out for God’s courage to step out on His bold adventure (p89). Ons dink God is daar vir ons, maar ons is eerstens daar vir God;
Generosity is about being free. Those who are generous are free from the things of the world. While they own possessions, their possessions don’t own them (p98) – die mentaliteit van oorvloed, noem ons dit.
Sien, elke sin ‘n spreuk…
Lewer kommentaar	| tags: erwin mcmanus	| posted in Leeslys
Gebed vir Aswoensdag
Woensdag, 13 Feb 2013
Om vir die treurendes in Sion te beskik dat aan hulle gegee word sieraad vir as, vreugde-olie vir treurigheid, ‘n gewaad van lof vir ‘n verslae gees; sodat hulle genoem kan word terebinte van geregtigheid, ‘n planting van die HERE, tot sy verheerliking. Jes 61:3
as hierdie Vaste Here meer kan wees
as net onthouding van die vlees
as U Gees kan daag, my dalk onderskraag
as U kragtig dáár kan wees
as ek dit moeilik het, soos reeds
as U kom ingryp hierdie tyd:
as op my hoof
as op my hande
as in my loof, en sieraad bring
as U my hoof dan vet kan maak met olie
as ek met ‘n lofgewaad kan sing
as ek hierdie Vaste eer aan U kan bring
as alles anders was
sou Vaste weliswaar geen Vaste wees, maar fees
ek wil die lyding vryspring, Pase afdwing
dus moet Vaste leeg wees, moeilik, seer
vraend, vresend, kruisiging
eers later, later, later…
3 Kommentaar	| posted in Digsels en bidsels, Lydenstyd
KKJT (KYK HOE KRY EK JOU TERUG)
Die games wat mense met mekaar speel kan ernstige afmetings afneem. Om swart te wees, is soms erg vernederend. Moet egter nie swart afskryf nie. Swart maak dikwels ‘n comeback. Swart word wit op sy eie manier, baiekeer as wit nie by is nie… ja, swart speel die games aan – sonder wit se medewete – en oorwin wit se troon dikwels met KKJT – Kyk hoe kry ek jou terug.
Die volgende is die subspeletjies van KKJT:
KKJT #1 ENSM (Ek is nou nie snaaks nie, maar)
Ons noem dit sommer skinder, maar onthou daar is ‘n hele magsdinamiek agter skinder. Ek trek iemand anders af om sake te egaliseer. As wit afgetrek word, word swart opgehef. Nou is ons meer gelyk – kyk, wit is nie so wit soos jy dink nie, en ek is nie so swart as wat jy dink, o nee meneer… Daarom speel ons ENSM in geselskap. Dit gaan so: Ek is nou nie snaaks nie, maar…
het jy gesien hoe common WIT se smaak is – ek meen: kyk die huis, die meubels, die taal…
het jy gesien hoe min WIT weet/hoe verkeerd WIT altyd is…
het jy agtergekom hoe WIT kan spog/watter slegte maniere WIT het…
Swart se vriende stem almal saam met “haai jinne, wat vertel jy my nou…” en met “ja, nou die dag het sy reg by my verby gestap en nie eers gegroet nie” en so – presto – word swart as wit gekroon en voel hy of sy geregverdig – alhoewel die oorspronklike wit nou nie daarvan weet nie.
KKJT#2 ESIV (Ek sal jou iets vertel)
‘n Ander manier om iemand terug te kry is om ‘n bietjie meer subtiel te wees. ENSM is so blatant. ESIV is eintlik maar die dieselfde, maar klink beter. Ons gooi maar net ‘n bietjie inligting in wat ‘n ander kan benadeel. Daar is twee variasies:
Die eerste is maar om ‘n skinderstorie oor te dra onder so ‘n dekmanteltjie – Ek wil nou nie skinder nie, maar… Ek het by Anna gehoor dat WIT gisteraand ‘n groot fight gehad het met haar man – hy is mos so danig met sy sekretaresse en moet altyd so laat werk… (waarop al die vriende hulle asem hoorbaar intrek), of Moet vir niemand sê nie, maar WIT het my vertel dat hulle kind gedruip het en sy jaar moet herhaal, hulle Alicia dalk swanger is, kan jy glo en maar ‘n eerste jaar. Moenie sê jy het dit by my gehoor nie, dit sal nog uitkom…
Die tweede klink minder na skinder. Dis maar net toevallig ‘n bietjie inligting oor iemand wat ek so heel toevallig kan ingooi met presies dieselfde doel – om wit te onttroon: ja, dis baie interessant maar WIT was, toe hy nog op skool was, deurmekaar met so ‘n slegte meisie – ja, ons was baie bekommerd … WIT het mos nooit haar matriek gemaak nie, is vroeg uit die skool…. WIT-hulle het mos grootgeword anderkant die spoor – dit het hom sy lewe lank gepla, pla mos nou glad nie vir my nie…
Op die manier kan ons wit se “prestasies” bietjie relativeer.
KKJT#3 EIOW (Ek is ook wit)
Om KKJT te speel is vir mense baie lekker. Daar is natuurlik ‘n speletjie wat mense met hulleself speel, nl. EIOW (Ek is ook wit), deur vir hulleself uit te maak dat hulle ook OK is. Dis kan gesond wees as ek besef dat nie almal alles kan hê niem en dat jy baie het om voor dankbaar te wees en ook jou eie sterk punte het, m.a.w. as ek tog soos ‘n Wit voel op my manier. Dit kan egter maar sad wees as ek eintlik soos ‘n Swart voel (en nie Wit in die openbaar kan troef nie) en dan maar met jou wraakgedagtes sit en EFJO (Ek fantaseer jou ondergang) speel waarin jy jou verkneukel in jou privaat fantasie van hoe Wit voor almal op ‘n piesangskil gly en op haar dinges beland, of bankkrot verklaar word na al sy gespog en hulle die Merc kom haal en hulle in ‘n ou woonstelletjie gaan bly, of hoe sy broek afval in die mall as hy by die roltrap opgaan, ja, op die dag dat hy sy ergste onderbroek aanhet! Ha, ha, ha… – ja, dis maar sad. Ek dink EIOW is nie ‘n regte game nie, want dit gebeur nie tussen persone nie.
Lewer kommentaar	| posted in Speletjies wat ons speel
Wie Maak Die Kos – #1
WMDK (WIE MAAK DIE KOS?)
WMDK (Wie maak die kos?) is ‘n speletjie wat sommige vroue met mekaar speel. Dit kom van die ding wat sommige vroue het dat die een wat die kos maak die wenner is. Hoekom dit so is, kan seker in evolusionêre terme beskryf word. Let op, die kok ontvang ook aan die einde die lof en prys oor die heerlike kos. Daar is dus ‘n voordeel. Dit kom op die volgende neer: Wit – die kosmaker – maak die kos, en swart – die teenstander – moet dit eet. Dit maak Wit die wenner. Die volgende is subspeletjies van WMDK:
WMDK #1 KEBO (Kom eet by ons)
Die eenvoudigste voorbeeld is Wit wat Swart en haar gesin vir ‘n ete nooi, en ‘n keurige ete maak. Dit is in elke opsig uitstekend. Swart eet en komplimenteer die kos. As Swart daardeur geïntimideer voel, het Wit gewen. Swart is nou in die skuld by Wit om haar ook te nooi vir ‘n ete. Sy moet die ete ewenaar of verkieslik oortref, om ook te kan wen. Dit kan oorgaan in die game PP (Ping pong), wat nogal lank kan aanhou (en fantastiese etes kan oplewer). Die alternatief is dat Swart ‘n ander manier moet vind om Wit te troef, bv. deur WKIP (Wie se kinders is die beste?).
‘n Variasie is as Wit kom kuier en Swart wil kos of koek bedien. Wit weier om kos of koek te neem, want sy is ongelukkig vol of op ‘n dieet. Swart moet die aftog blaas en verloor die transaksie.
WMDK #2 HEMK (Hulle eet my kos)
Die eenvoudigste voorbeeld is waar ons ‘n bring-en-braai hou, of saam op ‘n piekniek gaan. Wit se kos is beter of lekkerder as die ander s’n en is die populêrste. Swart se kossies bly agter en Wit wen vanselfsprekend met vlieënde vaandels. As Swart weier om dit te eet, bewys dit net hoe kleinlik sy is en verloor sy nog verder.
‘n Ander een wat ek al gesien het is die volgende: Wit kom kuier vir die naweek en bring ‘n hele klomp kos saam. Swart voel ondergeploeg in haar eie kombuis en sê: “jy moes nooit al hierdie kos gebring het nie”. Wit neem die morele hoë grond omdat sy die kos gebring het en wen ook deurdat haar kos die hele naweek lank geëet moet word voor dit sleg word. Swart se planne vir etes vir die naweek is gekelder. Sy moet saam eet en ter wille van goeie maniere ook nog vertel hoe lekker dit is. Wit wen dus (ook deur EBOK). ‘n Variasie op die bg. is die volgende: Swart kom kuier vir die naweek en bring ‘n hele klomp kos saam. Wit sê: “jy moes nooit al hierdie kos gebring het nie”, maar laat nie haar planne omverwerp nie. Sy vind slim planne om nie Swart se kos te gebruik nie en maak haar eie. Swart se kos bly staan. Swart moet Wit se kos eet en komplimenteer. Swart is die verloorder en voel soos een.
WMDK #3 EBOK (Ek beheer die kombuis)
Hierdie een kan lelik raak. ‘n Vrou se kombuis is haar heiligdom en as ‘n ander een daar kom “oorvat”, is daar pêrre. Twee vrouens in dieselfde kombuis deug nie. Nogtans probeer hulle so nou en dan wen in ‘n ander se kombuis, bv. soos volg: Wit en haar gesin kom kuier vir ‘n ete en gaan “help” vir Swart in die kombuis om die kos te maak. Dit bring Wit op die morele hoër grond. Wit kan egter dit verder vat en begin “advies” gee oor hoe Swart die kos moet maak. Haar planne vir dieselfde geregte is beter as Swart s’n. Sy kan ook aanbied om sekere disse oor te neem. Swart kan ingee en Wit toelaat om die kombuis te domineer – ‘n ernstige nederlaag. Die variasie is as Swart EBOK probeer en kom “help”, maar Wit sê “nee, dis nie nodig nie, gaan gesels gerus in die sitkamer, ek is nou klaar”, of so iets. Swart se aanslag is afgeslaan en Wit seëvier in haar eie kombuis. Sy bring die disse triomfantelik uit die kombuis en ontvang die lof daarvoor.
‘n Algemene voorbeeld van hierdie speletjie is wanneer ons konferensie hou. Die vroue betrek die algemene kombuis en daar is onmiddelik ‘n onderliggende maar intense stryd oor wie die kombuis gaan beheer en dus as Wit uit die stryd gaan tree. Daar is altyd ‘n dominante vrou wat seëvier. Die vroue wat verloor kan aanhou met pogings tot EBOK oor sekere disse of kan ondermynend optree met ENSM (Ek is nou nie snaaks nie, maar…) en die disse agteraf kritiseer.
2 Kommentaar	| posted in Speletjies wat ons speel